Svjetsko prvenstvo u biatlonu 2020.
Svjetsko prvenstvo u biatlonu 2020. je bilo svjetsko prvenstvo u biatlonu, koje se održavalo od 12-23. februara 2020. u italijanskom gradu Antholzu. Ovo je šesti put da je Antholz bio domaćin prvenstva nakon SP 1975, SP 1976, SP 1983, SP 1995 i SP 2007. godine. U muškoj konkurenciji ovo je 51. po redu, a u ženskoj 33. prvenstvo. Ukupno je održano dvanaest utrka (sprint, potjera, pojedinačno, masovni start i štafeta) za koje du se dodijelile medalje. Osim utrka u muškoj i ženskoj konkurenciji održane su i utrke u mješovitoj štafeti (2 × 6 km + 2 × 7,5 km), te po drugi put pojedinačna mješovita štafeta (4 × 3 km + 1,5 km). Sve utrke su se bodovale za plasman u aktuelnoj sezoni Svjetskog kupa u biatlonu.